**Vážení rodičia, milí žiaci,**

riaditeľstvo Základnej školy Jána Drdoša vo Vígľaši oznamuje, že slávnostné otvorenie nového školského roka 2022/2023 bude dňa 5.septembra 2022 o 8.00 hod. na priestranstve školského dvora základnej školy.Po slávnostnom otvorení nového školského roka sa žiaci presunú so svojimi triednymi učiteľmi do svojich tried, kde dostanú pokyny k vyučovaniu na nasledujúce dni. Predpokladané ukončenie prvého školského dňa je o 10:00 hod.

Vstup rodičov a iných cudzích osôb je do všetkých budov školy zakázaný. Dňa 05.09.2022 je výnimočne vstup do budovy I. stupňa povolený len rodičom žiakov 1. ročníka, nakoľko v tento deň bude krátke rodičovské združenie pre prvákov, kde sa uskutoční aj záväzný zápis do ŠKD a na stravovanie. 5.9.2022 bude prevádzka školského klubu detí do 15:00 hod. Riadna prevádzka školského klubu detí, vrátane ranného klubu, začína dňom 6.9.2022. Čas prevádzky ŠKD je od 6:30 do 16:00 hod.

5. septembra zákonný zástupca alebo dieťa prinesie svojmu triednemu učiteľovi do školy tlačivo: „Písomné vyhlásenie o bezpríznakovosti“. Tlačivo je dostupné na stránke ministerstva školstva, na: <https://www.minedu.sk/data/att/24230.pdf>
Prosíme rodičov, aby vyhlásenia priniesli v tlačenej podobe, nakoľko sa už vyhlásenia opakovane posielať nebudú, len v prípade neprítomnosti žiaka v škole viac ako 5 dní, okrem víkendov.
Vzhľadom na súčasnú epidemiologickú situáciu vydalo Ministerstvo školstva pokyny, ktoré si môžete pozrieť na: <https://www.minedu.sk/data/att/24327.pdf>Rodičia, ktorí prejavili na konci školského roka záujem o Ag testy, si ich budú môcť prevziať na proti podpis, v riaditeľni školy, od 6.9. do 9.9.2022, v čase od 7.30 do15.30 hod.

 Tešíme sa na VÁS a prajeme všetkým našim žiakom úspešný vstup do nového školského roka 2022/2023.